**Játékszabályzat és Adatvédelmi tájékoztató**

Az „*Legyen kerek a karácsonyod és nyerj CEWE utalványt!”* nyereményjáték szervezője az IBUSZ Kft., amely teljes körűen felelős a játék lebonyolításáért.

1. **A nyereményjáték időtartama**

A nyereményjáték 2020. november 25. 14:00 órától 2020 december 21. 24:00 óráig tart.

A legyűjtött jelentkezési adatok közül hetente kerül az adott nyeremény kisorsolásra.

Sorsolási időpontok:

2020. december 2. 13:00

2020. december 9. 13:00

2020. december 16. 13:00

2020. december 23. 13:00

**2. Nyereményjáték menete**

2020. november 25.; december 2.; december 9.; 16. napokon egy – egy kvízkérdés kerül ki az IBUSZ Kft. Facebook oldalára ( [www.facebook.com/ibusz1902](http://www.facebook.com/ibusz1902) ). A Résztvevőknek a kérdések megválaszolására a következő szerdáig, vagyis a következő publikált kérdésig van mód, az IBUSZ Kft. weboldalán elhelyezett online form-on keresztül. A válaszokat a jelzett napokon 12.00 órakor legyűjtjük, majd a helyes választ adók között heti részsorsolás keretén belül részidős ajándékokat sorsolunk ki.

1. **Résztvevők**

* A Játék elérhető az IBUSZ Kft. weboldalán, Facebook oldalán, és hírlevelében is. Bármely Résztvevő jogosult a részvételre, akik ezeken a csatornákon értesültek a Játékról.
* A megadott linken történő regisztrációval a vezeték-, keresztnevük, születési dátumuk, irányítószámuk, valamint e-mail címük megadásával hetente egy kérdés helyes megválaszolásával jelentkezik a sorsolásra

A játékban való részvételhez szükséges a jelen játékszabályzatában rögzítettek megismerése és annak elfogadása. Nyereményjátékban nem vehetnek részt az IBUSZ Kft., valamint további, a nyereményjáték-szervezésében vagy lebonyolításában közreműködő cégek, az említettek munkatársai és azok közeli hozzátartozói (Ptk. 8:1.§ (1) bekezdés 1. pont).

1. **Nyeremények**

Az alábbi nyeremények kerülnek kisorsolásra:

* 2020. november 25- december 2. között beérkezett helyes válaszadók között: 1 db 10.000 Ft értékű utalvány minden CEWE termékre
* 2020 december 2 – december 9. között beérkezett helyes válaszadók között: 2 db 10.000 Ft értékű utalvány minden CEWE termékre
* 2020. december 9. - 16. között helyes válaszadók között: 3 db 10.000 Ft értékű utalvány minden CEWE termékre
* 2020. december 23-én az összes azaz 2020.november 25 – 2020. december 23. között helyes megfejtő között: 6 db 10.000 Ft értékű utalvány minden CEWE termékre

1. **Nyertes sorsolása**

A sorsolásra a jelzett dátumokon és időpontokban kerül sor, a random.org website-on generált véletlenszerű szám segítségével. A sorsolást a vezérigazgató által kijelölt három tagú bizottság ellenőrzi, melyről jegyzőkönyv kerül felvételre.

1. **Nyertesek értesítése**

A nyerteseket az általuk megadott e-mail címen értesítjük a sorsolást követő 3 napon belül.

1. **Adófizetés és egyéb költségek**

A nyerteseket a nyereményekkel kapcsolatosan nem terheli személyi jövedelemadó fizetési kötelezettség, azonban a nyeremény átvételével összefüggésben esetlegesen felmerülő egyéb költségek és kiadások (pl. nyeremény átadásának helyszínére történő utazási költség stb.) őket terhelik.

1. **Nyeremények átvétele**

Az átvétel személyesen történik, a szervező és a nyertes között egy előre egyeztetett IBUSZ irodában.

A nyertesek kötelesek a Szervezővel együttműködni abban, hogy a nyeremény átadása a fentiekben írt határidőn belül megtörténjen.

1. **Adatkezelés**

A Szervező nem felelős a valótlanul, hiányosan, hibásan megadott elérhetőségi adatokból eredő következményekért. Amennyiben a Játékban résztvevő az általa megadott elérhetőségen nem elérhető, az a Játékból történő automatikus kizárással jár.

Résztvevő a Játékban való jelentkezésével elismeri és hozzájárulását adja ahhoz, hogy adatai megfelelnek a valóságnak. Amennyiben csalás gyanúja merül fel egy résztvevő adataival kapcsolatban, úgy az a Játékból való kizárást eredményezi. Résztvevő elfogadja és hozzájárul, hogy a játékban való részvétel csak valóságnak megfelelő névvel és egy e-mail címmel lehetséges. Amennyiben egy névhez több e-mail cím párosul, úgy az a Játékból való kizárással jár.

A Játék során az adatszolgáltatás önkéntes. A résztvevő külön hozzájárulását adja ahhoz, hogy személyes adatai a Szervező/Közreműködő adatbázisába kerüljenek és azokat a Szervező – esetleges írásbeli törlési nyilatkozata kézhezvételéig – minden további ellenszolgáltatás és engedélyezés nélkül a Játék lebonyolítása céljából kezeljék.

A résztvevő a külön hozzájárulását adhatja ahhoz, hogy Szervező/Közreműködő a résztvevő részére marketing célú üzeneteket küldjön e-DM formájában. Szervező/Közreműködő résztvevő adatait harmadik félnek nem adja át, azokat bizalmasan kezeli.

A Szervező/Közreműködő garantálja, hogy a személyes, valamint különleges adatokat a jogszabályi előírásoknak megfelelően kezelik.

Az adatkezelést és az adatfeldolgozást a Szervező végzi.

A résztvevő jelentkezésével tudomásul veszi, hogy a jelen Szabályzatban foglalt feltételeket a Szervező, egyidejű értesítés mellett bármikor egyoldalúan módosíthatja, illetve a játékot bármikor különösebb indoklás nélkül megszüntetheti. Kiváltképp akkor, ha Szervező/Közreműködőben csalás, vagy visszaélés gyanúja merül fel.